Norge 100 år 1905-2005

Polarnorge 2005

 – et utstillingsprosjekt om polarnasjonen Norge

Rapport fra forprosjektet 24. januar – 23. mai 2002

Universitetet i Tromsø – Norsk Polarinstitutt – Polarmuseet i Tromsø – Statsarkivet i Tromsø – Norge 2005

Forord






   3



Innledning







Bakgrunn for prosjektet





   4

Føringer fra Norge 2005





   4

Et samarbeidsprosjekt





   4

Del 1 Forprosjektet 

Mandat







   7

Organisering






   7

Budsjett og finansiering





   8

Møter og annen aktivitet





   8

Del 2 Utstillinga

Omfang og lokalisering

En lokal, nasjonal og internasjonal utstilling



   9

Arealbehov






   9

Lokalisering






   9
Utstillingas innhold

Formål







10

Målsettinger






10

Målgruppe






11

Utstillingsskisse






11

Knoppskyting – biarrangement




12

To underprosjekt






13

Muligheter for etterbruk





13
Organisering






14

Framdriftsplan





15

Bemanning og kjøp av konsulenttjenester

16
Budsjett og finansiering

Ressursbehov






16

Kostnader






17

Utgifter per år






17

Finansieringsplan





18
Forord

Nasjonen Norge fyller 100 år i 2005. Hvorfor ikke lage en utstilling om det polare Norge som en del av markeringa? Ideen dukket opp sommeren 2001 som et resultat av samarbeidet mellom Norge 2005 og bokprosjektet Norsk polarhistorie ved Universitetet i Tromsø.

Norsk Polarinstitutt, Polarmuseet i Tromsø, Statsarkivet i Tromsø og Universitetet i Tromsø tok utfordringen, og det ble satt ned en uformell arbeidsgruppe sommeren 2001. Initiativet ble ført videre, og 24. januar 2002 startet et fire måneders forprosjekt. De sentrale spørsmålene som skulle besvares var om en slik utstilling ville kunne la seg realisere og på hvilken måte. 

Forprosjektet er over, og styringsgruppa er klar i sin konklusjon: Dette må vi få til! Så spørs det bare om våre moderinstitusjoner og potensielle finansieringskilder er av samme oppfatning. For uten tilskudd i form av egeninnsats og ekstern finansiering, vil ikke utstillingsprosjektet kunne la seg gjennomføre.

I løpet av forprosjektet har vi hatt kontakt med en rekke enkeltpersoner og institusjoner som har bidratt til prosjektet og ønsker å bidra videre. Takk for all velvilje og positiv respons! Styringsgruppa vil spesielt takke alle som deltok på idédugnaden i Tromsø 19. mars 2002 og organisasjonene og institusjonene som har kommet med skriftlige innspill etter invitasjon fra Polarnorge 2005. Vi har fått mange konstruktive ideer og verdifulle bidrag! Alle innspill og dokumenter fra forprosjektet er arkivert og vil bli brukt i det videre arbeidet i hovedprosjektet.

Med dette leverer vi fra oss rapporten etter forprosjektet for utstillingsprosjektet Polarnorge 2005. Forhåpentligvis er forprosjektet et godt fundament for det videre arbeidet med å realisere utstillinga om polarnasjonen Norge.

Styringsgruppa for Polarnorge 2005, 23. mai 2002

Per Kyrre Reymert (leder), 



Torgunn Wærås (prosjektleder),

Tromsø Museum – Universitetsmuseet,

Informasjonsavdelinga,



Universitetet i Tromsø



Universitetet i Tromsø

Torbjørn Trulssen/Håkon Dahlen,


Gunn Sissel Jaklin/Ann Kristin Balto,

Polarmuseet i Tromsø




Norsk Polarinstitutt

Lisbeth Trollvik/Solbjørg E. Fossheim,

Harald Dag Jølle,

Statsarkivet i Tromsø




Institutt for historie, 








Universitetet i Tromsø

Helge Salvesen/Sigmund Nesset,

Universitetsbiblioteket, 

Universitetet i Tromsø 

Bakgrunn for prosjektet

I 2005 er det 100 år siden Norge ble anerkjent som selvstendig stat i det internasjonale samfunn etter oppløsninga av unionen med Sverige. Selskapet Hundreårsmarkeringen Norge 2005 (Norge 2005), som eies av Kultur- og kirkedepartementet, har i oppdrag å koordinere og støtte ulike offentlige og private markeringer i hele Norge. Visjonen er «En åpen nasjon».

Utstillingsprosjektet i Tromsø er ett av flere utstillingsprosjekter om det moderne Norge som er under planlegging. I Trondheim er temaet «Det teknologiske Norge», i Bergen «Havlandet Norge» og i Oslo «Den fredelige unionsoppløsninga».

Temaet for utstillinga i Tromsø springer ut av bokprosjektet «Norsk polarhistorie» som er planlagt utgitt i 2004. Dette prosjektet er et nasjonalt samarbeidsprosjekt som er organisert under Institutt for historie ved Universitetet i Tromsø.

Polarmuseet i Tromsø, Norsk Polarinstitutt, Statsarkivet i Tromsø og Universitetet i Tromsø har sagt ja til å samarbeide med Norge 2005 for å prøve å få til en utstilling i Tromsø. Universitetet har påtatt seg det formelle ansvaret for å lede utstillingsprosjektet.

Føringer fra Norge 2005

Norge 2005 vil ikke fullfinansiere, men initiere prosjekter gjennom delfinansiering. 

Norge 2005 ønsker god regional spredning, kulturhistorisk kvalitet, faglig miljø, at utstillingsprosjektene skal utfylle hverandre og en internasjonal profil. Markeringene skal uttrykke ønsket om en moderne nasjon med åpenhet og samarbeid som sine fremste idealer. Norge 2005 ønsker at markeringene tar i bruk et mangfold av formidlingsformer. Prosjektene skal aktivisere kompetanse over hele landet og mange stemmer skal komme til orde. Målet er å utvikle prosjekter som har stor allmenn interesse og et bredt nedslagsfelt. 

Norge 2005 forutsetter at markeringen omfatter hele hundreårsperioden, ikke bare fødselsøyeblikket 1905. Markeringene skal gi forståelse for fortida, opplevelse av samtida og reflektere forventninger til framtida. 1) Fortida – forandringens hundreår 1905-2005 2) Samtida – Norge i dag og 3) Framtida – på terskelen til det 21. århundre

Det er en målsetting at de fire nevnte utstillingene skal vandre. De ulike arrangementene/utstillingene i 2005 skal ha premiére på ulike tidspunkt gjennom året. 

Norge 2005 overlater til de som skal produsere utstillingene å bestemme innhold og form, men forutsetter at produsentene holder seg innenfor de rammene Norge 2005 har skissert.

Utstillinga i Tromsø skal «speile det polares rolle i framveksten av det moderne Norge».

Et samarbeidsprosjekt

Utstillingsprosjektet er et samarbeid mellom Norge 2005, Norsk Polarinstitutt, Polarmuseet i Tromsø, Statsarkivet i Tromsø og Universitetet i Tromsø. Ved Universitetet er flere aktører involvert, først og fremst Tromsø Museum – Universitetsmuseet, Institutt for historie/bokprosjektet Norsk polarhistorie, Universitetsbiblioteket og Informasjonsavdelinga.

Utstillingsprosjektet søker også samarbeid med andre organisasjoner og institusjoner i Tromsø og ellers i landet.

Under følger en beskrivelse av de fire hovedsamarbeidspartnernes engasjement og det øvrige nettverket rundt utstillingsprosjektet. 

Norge 2005

Selskapet Hundreårsmarkeringen Norge 2005 (Norge 2005) har fått ansvaret for å planlegge og koordinere markeringen av at det i 2005 er 100 år siden Norge ble en selvstendig stat etter unionsoppløsninga. Selskapet hadde også ansvaret for å markere 1000-årsskiftet – da under navnet Norge 2000.

Norge 2005 har som mål å drive fram et samlet program med en økonomisk ramme som er større enn de midlene selskapet selv rår over. Målet er å utvikle prosjekter som har stor allmenn interesse og et bredt nedslagsfelt. Norge 2005 har lagt til grunn at markeringen har et større perspektiv enn å være et historisk jubileum. Markeringen gir en enestående mulighet til å sette søkelyset på utviklinga av det moderne Norge og forventningene til framtida. Norge 2005 vil invitere til internasjonal deltakelse i Norge og ta initiativ til markeringsprosjekter i utlandet. Norge 2005 forutsetter at den nasjonale markeringen skal stå i en internasjonal sammenheng og at den ikke skal være nasjonalistisk, selvgratulerende og innadvendt. 

Selskapet skal finansiere virksomheten gjennom statlige bidrag og ved etablering av samarbeidsavtaler med institusjoner, næringsliv og privatpersoner. Selskapet er midlertidig og virksomheten skal avsluttes i 2005.

Universitetet i Tromsø

Bokverket Norsk polarhistorie og forskningen som gjøres i tilknytning til dette vil være en viktig kilde til kunnskap for utstillingsprosjektet Norge 2005, og redaksjonen og de øvrige forfatterne vil være en viktig del av den faglige forankringa for utstillinga. 

Verket skal beskrive hele den store norske  aktiviteten i de polare områdene og skal være ferdig høsten 2004. Det vil bli laget tre bind, hvert på 450 sider og rikt illustrert. For det internasjonale markedet planlegges en engelskspråklig utgave på ett bind. 

Nordområdeforskning er et satsingsområde ved Universitetet i Tromsø (UiTø) og Universitetet har som målsetting å være ledende internasjonalt. Dette gjenspeiles i en betydelig aktivitet på fagfeltet innen forskning, undervisning og formidling. UiTøs engasjement i polområdene dreier seg først og fremst om Arktis, men UiTø har også prosjekter knyttet til det sydlige polområdet.

Norsk Polarinstitutt

Norsk Polarinstitutt er Norges sentrale institusjon for forskning, miljøovervåkning og kartlegging i polarområdene. Instituttet er kunnskapsleverandør for norske myndigheter og skal bidra til å sikre en best mulig forvaltning av de norske polarområdene. 

Norsk Polarinstitutt har røtter tilbake til 1906 da den første vitenskapelige ekspedisjonen til Svalbard ble gjennomført. Instituttet er en videreføring av Norges Svalbard- og Ishavsundersøkelser som ble etablert i 1928, og som hadde som oppgave å kartlegge hav- og landområder og drive geologiske undersøkelser i Arktis. I 1948 ble det geografiske ansvarsområdet utvidet til å omfatte norske biland og territorialkrav i Antarktis og navnet ble endret til Norsk Polarinstitutt. Instituttets virksomhet er konsentrert rundt miljøforvaltnings-behov i polområdene, og er i dag et direktorat underlagt Miljøverndepartementet. 

Polarmuseet i Tromsø

Polarmuseet i Tromsø ble stiftet sommeren 1976 og åpnet sin første utstilling sommeren 1978. Museet holder til i det gamle Tollanlegget i Tromsø sentrum. 

Fra museets formålsparagraf: «Stiftelsen har som formål å samle og bevare ethvert materiale med tilknytning til norsk polar fangst- og forskningshistorie, forestå og bidra til optimal vitenskapelig utnyttelse av dette og presentere et representativt utvalg av samlingen for publikum i form av en permanent utstilling.» 

Museets samlinger omfatter gjenstander, fotografier, levende film, polarlitteratur og arkivalier, hovedsakelig tilknyttet norsk polar fangst- og forskningshistorie – og med særlig vekt på Tromsøs egne polarhistoriske tradisjoner. 

Statsarkivet i Troms

Statsarkivet i Tromsø skal ta vare på og tilgjengeliggjøre arkivmateriale. Statsarkivet dekker Troms, Finnmark, Svalbard og Jan Mayen og skal etter hvert overta ansvaret også for Nordland.

Statsarkivet har et omfattende materiale fra Norges aktivitet i Arktis – særlig på Svalbard. Det dreier seg blant annet om offentlig korrespondanse, sjøforklaringer, rettssaker, utrustningslister, dokumentasjon fra leteaksjoner, dagbøker, tegninger og fotografier. Statsarkivet har også arkivet til Vervarslinga i Nord-Norge og Nordlysobservatoriet.

Statsarkivet i Tromsø har lite materiale fra Antarktis, men kan skaffe til veie ønsket materiale fra de andre statsarkivene og Riksarkivet og evt. andre arkiv i inn- og utland.

Andre bidragsytere og øvrig nettverk

Utstillingsprosjektet Polarnorge 2005 tar sikte på å etablere samarbeid med organisasjoner, institusjoner og enkeltpersoner i Tromsø og ellers i landet både med tanke på bidrag til selve utstillinga og med tanke på at de selv kan stå bak og bekoste ulike arrangement i tilknytning til utstillinga.

Del 1 Forprosjektet 

Forprosjektet for utstillinga Polarnorge 2005 ble utført i perioden 24. januar – 23. mai 2002

Mandat 

Det er lagt opp til to faser for utstillingsprosjektet Polarnorge 2005 hvor fase I er forprosjektet og fase II er hovedprosjektet. Premissene for fase II legges i fase I.

Forprosjektet har som formål å finne ut om det lar seg gjøre å arrangere en polarutstilling i Tromsø gjennom et samarbeid mellom Norge 2005, Norsk Polarinstitutt, Polarmuseet i Tromsø, Statsarkivet i Tromsø og Universitetet i Tromsø og på hvilken måte en slik utstilling vil kunne la seg realisere.

Forprosjektet skal utrede følgende:

1) Innhold (skissepreget)

2) Form

3) Lokalisering

4) Organisasjon

5) Budsjett

6) Finansiering

Organisering

De fire institusjonene opprettet en arbeidsgruppe med representanter fra de nevnte institusjonene sommeren 2001, og 16.01.02 ble følgende styringsgruppe konstituert:

Gunn Sissel Jaklin, Norsk Polarinstitutt (vara: Ann Kristin Balto)

Lisbeth Trollvik, Statsarkivet i Tromsø (vara: Solbjørg Ellingsen Fossheim)

Torbjørn Trulssen, Polarmuseet i Tromsø (vara: Håkon Dahlen)

Helge Salvesen, Universitetsbiblioteket, Universitetet i Tromsø (vara: Sigmund Nesset)

Harald Dag Jølle, Institutt for historie, Universitetet i Tromsø

Per Kyrre Reymert, Tromsø Museum – Universitetsmuseet, Universitetet i Tromsø (leder)

Prosjektleder er Torgunn Wærås som har fått innvilget permisjon fra Informasjonsavdelinga ved UiTø i prosjektperioden.

Prosjektet er organisert som et prosjekt under Informasjonsavdelinga og prosjektleder vil være lokalisert i samme avdeling. 

Budsjett og finansiering

Utgifter for forprosjektet 




Lønn for fire måneder inkl. feriepenger og sosiale utgifter
141 000

Reiseutgifter
  25 000

Indirekte utgifter (husleie, strøm, telefon, datautstyr etc.)
  55 000

Drift (møteservering, evt. trykkekostnader etc.) 
  25 000




Totalt utgifter
246 000




Inntekter for forprosjektet





Tilskudd fra Norge 2005
246 000




Totalt inntekter
246 000

Forprosjektet finansieres av Norge 2005. I tillegg bidrar institusjonene i Tromsø med egeninnsats i form av arbeidstid og kompetanse. Dette gjelder særlig leder for styringsgruppa og de øvrige representantene i styringsgruppa, men også for andre involverte.

Møter og annen aktivitet

Før forprosjektet ble opprettet, møttes arbeidsgruppa tre ganger – i juni, september og desember 2001.

Styringsgruppa for forprosjektet ble konstituert 16. januar 2002, og har etter dette hatt fire møter – 18. februar, 13. mars, 23. april og 22. mai. Møtet 13. mars var en idédugnad. Det er også avholdt flere møter mellom prosjektleder og de involverte fagmiljøene.

12. februar arrangerte Norge 2005 et møte i Oslo for prosjekter knyttet til 100-årsmarkeringen. Fra Polarnorge 2005 deltok leder for styringsgruppa, Per Kyrre Reymert og prosjektleder Torgunn Wærås. Medlem i styringsgruppa, Harald Dag Jølle, deltok også, men representerte formelt bokverket Norsk polarhistorie.

13.-15. februar var prosjektleder Torgunn Wærås på studietur i Oslo. En rekke utstillinger ble besøkt.

Fredag 1. mars ble pressen invitert til en orientering om prosjektet, og det førte til oppslag i Nordlys, Tromsø, Aftenposten og Tromsøflaket. 

19. mars ble det arrangert en idédugnad for spesielt inviterte på Studenthuset driv. 37 personer deltok, og idédugnaden resulterte i en mengde ideer. 

11.-12. april deltok prosjektleder på «Nordnorsk museumsseminar» ved Gjenreisningsmuseet i Hammerfest.

Del 2 Utstillinga 

Omfang og lokalisering

En lokal, nasjonal og internasjonal utstilling

Norge 2005 har som ambisjon at utstillingsprosjektene skal vandre til resten av landet og utlandet. Utstillingsprosjektet Polarnorge 2005 har samme ambisjon om å nå ut til et nasjonalt og internasjonalt publikum.

Det medfører ekstrautgifter å produsere en vandreutstilling kontra en stasjonær utstilling. I utgangspunktet foreslår styringsgruppa derfor at hovedutstillinga blir produsert med tanke på Tromsø som eneste utstillingssted. Dersom Norge 2005 kan skaffe finansiering, kan det bli laget en egen utstilling for vandring i Norge. Det er ikke avklart hvordan en eventuell nasjonal vandreutstilling skal organiseres. Spørsmålet om vandring må avklares i samarbeid med Norge 2005 og ses i sammenheng med de tre øvrige utstillingsprosjektene i henholdsvis Trondheim, Bergen og Oslo. 

Polarnorge 2005 vil sikre at kunnskapen som blir formidlet i utstillinga blir spredt til et større publikum uavhengig av om det blir en nasjonal vandreutstilling eller ikke. Det vil derfor bli laget en hjemmeside for utstillingsprosjektet Polarnorge 2005. Hjemmesida vil inneholde generell informasjon om utstillinga og presentere smakebiter i tillegg til at det vil være lenker til andre «polare» hjemmesider og relevant informasjon.

Dersom det lar seg gjøre å skaffe finansiering, vil det bli laget et eget prosjekt for å produsere et digitalt pedagogisk opplegg beregnet for elever i grunnskolen. Dette opplegget vil kunne tas i bruk i hele Norge og kan betraktes som en alternativ nasjonal vandreutstilling. Det vil bli søkt om finansiering til prosjektet fra Norsk Museumsutvikling.

For å kunne nå et internasjonalt publikum, foreslår styringsgruppa for forprosjektet at det blir søkt om midler til et eget prosjekt for å lage en vandreutstilling til bruk i utlandet. Utenriksdepartementet har sagt seg interessert i en slik utstilling, og det vil bli søkt om finansiering til prosjektet fra Utenriksdepartementet.

Arealbehov

Styringsgruppa for forprosjektet mener utstillinga i Tromsø bør være på minimum 300-400 kvadratmeter.

Utstillinga skal presenteres som et hele og styringsgruppa mener det ikke er aktuelt å dele opp utstillinga i flere deler for presentasjon i ulike lokaler. Det må derfor skaffes et egnet lokale – helst i Tromsø sentrum. Å ha utstillinga samlet på ett sted utelukker imidlertid ikke at utstillingsprosjektet selv legger opp til enkeltarrangement eller markeringer andre steder enn i det valgte lokalet.

Lokalisering
Utstillinga skal åpne 9. februar 2005, samme dato som Svalbardtraktaten ble underskrevet i 1920. Det tas videre sikte på at utstillinga skal stå fram til ca. 15. september 2005. Det betyr at lokalet som skal huse utstillinga bør leies fra ca. 1. oktober 2004 til ca. 1. oktober 2005 for å gi rom for at utstillinga skal bygges, monteres og demonteres.

Det er blitt foreslått en rekke lokaler både i og utenfor Tromsø sentrum. Lett tilgjengelighet ses som et viktig kriterium for å nå publikum. Styringsgruppa er også opptatt av at det valgte stedet skal være nøytralt i forhold til de fire arrangørinstitusjonene. Videre må lokalet tilfredsstille krav til et areal på minimum 300-400 kvadratmeter, at gjenstandene blir godt nok sikret og at lokalene vil egne seg for utstilling med tanke på høyde under taket, rominndeling osv. Det er også et ønske at lokalet har nødvendig infrastruktur på plass, og det er en stor fordel dersom det fins kaféfasiliteter.

Styringsgruppa mente to av de foreslåtte alternativene skilte seg ut som spesielt gunstige: 2. og 3. etasje ved Tromsø Kunstforening og 4. etasje ved Studenthuset driv. Prosjektledelsen har undersøkt mulighetene for å leie lokaler hos disse. Polarnorge 2005 har fått avslag på leie fra Tromsø Kunstforening, mens Studenthuset driv kan tilby sin 3. etasje for den aktuelle perioden. Drivs 3. etasje er på 350 kvadratmeter og det vil koste rundt 60 000 kroner pr. mnd. inkludert strøm, renhold, alarm og vakthold (nattlig vaktrunde) å leie lokalet.

3. etasje ved Studenthuset driv kan huse utstillinga, men er ikke et ideelt utstillingslokale på grunn av takhøyden på 2,7 meter. Styringsgruppa anbefaler at det arbeides videre med lokaliseringsspørsmålet i hovedprosjektet.

Utstillingas innhold

Formål:

Utstillinga skal vise viktige sider ved polarnasjonen Norge og hvilken betydning norsk aktivitet i polområdene i Arktis og Antarktis har hatt for det norske folk og for utviklinga av Norge som nasjon. Utstillinga skal formidle framveksten av polarnasjonen Norge ved å synliggjøre nasjonale særinteresser og internasjonalt samarbeid.

Målsettinger:

( Fortelle om polarnasjonen Norge slik at det gir forståelse for fortida, opplevelse av samtida og reflekterer forventninger til framtida. Utstillinga vil særlig konsentrere seg om utviklinga etter unionsoppløsninga i 1905 og samtid og framtid vil få en vesentlig plass.

( Vekke publikums interesse og nysgjerrighet overfor det polare Norge og vise vei til hvor de besøkende kan få enda mer kunnskap via andre utstillinger, litteratur, kunst, arkivmateriale, Internett etc..

( Aktivisere publikum i vid forstand – folks intellekt og nysgjerrighet skal bli pirret samtidig som alle sanser skal bli stimulert. Publikum skal ikke bare betrakte, men bli en del av utstillinga gjennom å delta.

( Vekke debatt og provosere. Stoffet skal ikke presenteres som et glansbilde på polarnasjonen Norge, men inkludere kritiske betraktninger og alternative perspektiv.

( Utstillinga skal vekke politisk engasjement blant annet ved å belyse ulike dilemma som Norge står overfor som polarnasjon og peke på alternative veivalg for framtida.

( Supplere de allerede eksisterende polarutstillingene i Norge. Det vil mest sannsynlig bli noen overlappende tema, men en vil tilstrebe å fortelle andre historier, bruke andre perspektiv og ta i bruk andre formidlingsteknikker.

( Praktisere en vid definisjon av begrepet «utstilling». Det inkluderer både en fysisk gjenstandsutstilling, et nettsted og biarrangement som kan være i regi både av utstillingsprosjektet og andre.

( Utstillinga skal ha et nasjonalt perspektiv satt inn i en internasjonal sammenheng. Utstillinga skal samtidig gjenspeile at den er laget i Tromsø og Nord-Norge – blant annet ved å belyse hvordan lokal kunnskap om polarområdene er blitt etterspurt og tatt i bruk.

( Bokverket Norsk polarhistorie og de forskningsresultatene bokverket bringer, vil være en viktig kilde for kunnskap – i tillegg til andre relevante kunnskapskilder.

( Ta i bruk det fremste innen presentasjonsteknikk og ny teknologi.

( Legge til rette for etterbruk av både fysisk og elektronisk materiale fra utstillinga – inkludert satsing på Internett med nettportal og undervisningsopplegg for grunnskolen.

Målgruppe

Utstillinga lages for et allment publikum og har skoleelever som en særskilt målgruppe. Det tas sikte på å lage egne skoleopplegg både i form av besøksordninger og digitale læremiddel som «prosjekt i prosjektet» dersom en klarer å skaffe finansiering.

Dersom ideen om å lage en egen internasjonal utstilling for vandring i utlandet blir realisert, vil denne ha et utenlandsk publikum samt nordmenn i utlandet som målgruppe.

Utstillingsskisse

Norsk polaraktivitet favner vidt. Styringsgruppa foreslår derfor at utstillinga bør konsentrere seg om fire hovedtema med fokus på ulike kronologiske perioder. Det er gjort et utvalg styringsgruppa mener vil få fram fortid, nåtid og framtid, samt målsettinga om å reflektere rundt polarnasjonen Norge både i et nasjonalt og internasjonalt perspektiv. 

Ut over de premissene som er framhevet under målsettinger, er det på nåværende tidspunkt lite hensiktsmessig å legge noen konkrete føringer på hvilken form og hva slags medium som vil bli tatt i bruk i de enkelte delene av utstillinga. Dette kan først avklares i hovedprosjektet, når det endelige utstillingskonseptet utvikles og etter at formgiver/utstillingsarkitekt er involvert i prosjektet. Det er viktig at dette arbeidet kommer i gang så tidlig som mulig for å sikre at sammenhengen mellom innhold og form/visualisering blir god og gir rom for gjensidig påvirkning.

( Det hvite eventyret

Møtet med det polare. Om å oppleve og overleve i polare strøk. 

( Verdens kaldeste laboratorium»

Polarforskning med vekt på geofysisk forskning, miljøforskning og nordlysforskning. 

( Spiskammers, industriområde og rekreasjonssted

Næringsvirksomhet i polare strøk med fokus på moderne fangst, turisme og utnytting av ikke-fornybare ressurser.

( Polarnasjonen Norge – myte eller virkelighet? 
Det hvite eventyret

I dette deltemaet ønskes fokus på opplevelse og overlevelse i polarområdene. Det vil bli lagt vekt på perioden fra slutten av 1800-tallet til ca. 1950, som blant annet er perioden for utvikling av en norsk polarforskningsteknikk. Det blir sentralt å få fram hvordan fangstfolk, oppdagere og vitenskapsmenn har livnært seg og visualisere noen av inntrykkene de har  fått. Overlevelsesteknikk og utvikling av utstyr vil stå sentralt, og det ses som viktig å få fram hvordan kunnskap har blitt utviklet og overført mellom ulike aktører, blant annet fra ishavsmiljøene og arktiske urfolk til norske polarforskere. I presentasjonen av det å mestre elementene vil utstillinga reflektere over hva som eventuelt har vært særegent med norsk polarteknikk. De besøkende skal både få en forståelse av den isolerte tilværelsen deltakerne levde i og den usikkerheten de som satt hjemme og ventet på sine kjære opplevde. Det er også viktig å presentere de tekniske og mentale endringer moderne kommunikasjoner som fly, snowmobil og trådløs telegraf har ført til for livet i isen.

Verdens kaldeste laboratorium
Dette temaet vil behandle etterkrigstidas forskning i Arktisk og Antarktisk. Temaet skal få fram hva forskningen er opptatt av i dag og tegne et mulig framtidsbilde av miljøtilstanden i polarområdene. Det er særlig viktig å få fram på en pedagogisk måte hvordan polarområdene har blitt og blir brukt som laboratorier for å forklare geofysiske fenomener, nordlysets mysterier og en voksende miljøtrussel – tre forskningsdisipliner som har stått sterkt i Norge. Dernest skal utstillingsdelen vise hvilken kontekst etterkrigstidas norske polarforskning inngikk i. På den ene sida var det et uttrykt ønske å være en ledende polarforskernasjon, samtidig som det foregikk en sterk internasjonalisering av aktiviteten, både på Svalbard og ellers i de strategisk og politisk viktige polarområdene. Denne spenningen – mellom nasjonale særinteresser og internasjonalt samarbeid – er viktig å belyse. 

Spiskammers, industriområde og rekreasjonssted

Det tredje temaet er definert som økonomisk motiverte foretak i polarområdene. Det vil si fangst, bergverksindustri og turisme. Temaet skal ha fokus på dagens situasjon og hvordan disse aktivitetene er forenlige med framtidas miljøhensyn og ressursknapphet. Dette ønskes belyst gjennom to emner. For det første ved å presentere utviklinga av den tradisjonsrike norske fangsten de siste årene og vise hvor den står i dag – om lokale og nasjonale forestillinger og tradisjoner knyttet til den og hvilken internasjonal motstand fangsten stadig møter. For det andre ønskes fokus på den moderne, flerkulturelle og urbane Longyearbyen. Med utgangspunkt i dagens situasjon for gruvevirksomheten, turistnæringen og den generelle befolkningen på Svalbard vil vi utarbeide og presentere noen framtidsutsikter for øygruppa knyttet til bosetting, myndighetsutøvelse og miljøspørsmål. 

Polarnasjonen Norge – myte eller virkelighet

Mye norsk nasjonal stolthet knyttes til virksomheten i Arktis og Antarktis. At polarekspedisjonene var viktige for å styrke nasjonal identitet og selvfølelse, er et standardtema i litteraturen. Særlig blir hjemkomsten til Fram-ekspedisjonen i 1896, etter det ydmykende norske tilbaketoget i unionsstriden i 1895 framhevet som nasjonalt samlende. I det siste deltemaet vil det bli stilt spørsmål om hva som ligger til grunn for og hva som opprettholder ideen om Norge som polarnasjon. Er det de store triumfer mot Nordpolen og Sydpolen, den norske forskningsinnsats gjennom mange generasjoner, suverenitet over landområder eller stolthet over ishavskapteinen og fangstmannen? Gjennom en slik selvgranskende framstilling der polarnasjonen Norge også vil bli betraktet utenfra, vil vi spørre hvilken betydning polarmytene har hatt for norsk identitet. 

Knoppskyting – biarrangement

Det ligger til rette for å kunne skape opplevelser, arrangement og tiltak i tilknytning til utstillingsprosjektet. Arrangementene kan skje både i regi av utstillingsprosjektet selv og i regi av andre institusjoner, organisasjoner og enkeltpersoner. I løpet av forprosjektet ble det sendt invitasjon med spørsmål om bidrag til en rekke organisasjoner og institusjoner, og utstillingsprosjektet har fått rundt 25 innspill tilbake. Noen av innspillene går på bidrag til selve utstillinga, mens andre ønsker å bruke «det polare» som tema for egne tiltak eller arrangement i 2005. Innspillene kommer fra hele landet. 

Biarrangementene vil kunne bidra til å øke andelen gjenvisitter til utstillinga. Dette kan en også oppnå ved å «porsjonere» ut spesielle tiltak og markeringer i løpet av utstillingsperioden. 

Her er noen eksempler på hva som vil kunne være mulig å få til:

1) Sang og musikk, teater, kunstutstillinger, filmforestillinger, artikkelserier, fotoutstillinger, multimediashow etc. i samarbeid med aktuelle festivaler, kulturinstitusjoner og organisasjoner. 

2) Forskningsformidling fra polarområdene i form av foredrag etc. i samarbeid med aktuelle forskningsinstitusjoner og forskningsformidlere i Tromsø og ellers i Norge og evt. utlandet.

3) Happeninger og stunts, for eksempel matkvelder, moteoppvisninger, produktutstillinger, nordlyskvelder etc. i samarbeid med aktører fra næringslivet og andre. 

4) «Framtidsmesse» hvor aktører fra forskning, næringsliv, politikk og evt. andre presenterer sine framtidsvyer for sin aktivitet i polområdene.

5) Involvere barn og unge direkte i utstillinga ved for eksempel å invitere skoleklasser til å arrangere temakvelder, utfordre ungdommer på Tvibit til å lage egne prosjekter, kontakte Tromsø kulturskole med tanke på konserter etc..

To underprosjekt

Underprosjekt 1 – utvikling av digitalt læremiddel

Dersom det lar seg gjøre å skaffe nok ekstern finansiering, vil det bli opprettet et eget underprosjekt for å utvikle et digitalt læremiddel til bruk i grunnskolen. Det vil bli søkt om midler til et forprosjekt til dette. 

Underprosjekt 2 – vandreutstilling for utlandet

Dersom det lar seg gjøre å skaffe nok ekstern finansiering, vil det bli opprettet et eget underprosjekt for å utvikle en vandreutstilling til bruk i utlandet. Utenriksdepartementet har sagt seg interessert i en slik vandreutstilling, og dersom den blir realisert, vil det skje i et samarbeid med Utenriksdepartementet. Det vil bli søkt om midler til et eget forprosjekt.

Muligheter for etterbruk

Det tas sikte på at utstillinga Polarnorge 2005 får et liv også etter at utstillingsperioden i 2005 er over. Styringsgruppa ser for seg at enkelte deler av utstillinga blir gjenbrukt direkte, for eksempel at utstillingsdelen om moderne fangst tas i bruk av Polarmuseet i Tromsø. På samme måte kan andre deler av utstillinga komme til nytte enten for de andre samarbeidspartnerne eller for andre offentlige eller private institusjoner.

Når det gjelder hjemmesida på Internett, vil denne kunne leve videre i mange år forutsatt at den oppdateres og holdes vedlike. Hvem som eventuelt skal ta på seg ansvaret for dette, må avklares i løpet av hovedprosjektet.

Underprosjektene vil også kunne ha levetid ut over 2005 – vandreutstillinga i utlandet vil kunne vandre fortsatt noen år dersom det er interesse for det. Når det gjelder det digitale læremiddelet, kan det lages på en slik måte at det kan brukes ut over skoleåret 2005/2006.

Organisering

Organisasjonsmodellen for forprosjektet – som er beskrevet i del 1 i denne rapporten – har fungert godt, og styringsgruppas forslag til videre organisering er bygd på erfaringene fra forprosjektet.

Styringsgruppa foreslår at prosjektet fortsatt organiseres som et prosjekt sentralt ved Universitetet i Tromsø. 

Det ansettes en prosjektkoordinator i hel stilling fra ca. januar 2003 og ut 2005. Prosjektkoordinator vil være administrativ leder for prosjektet med blant annet ansvar for økonomi og administrasjon. Vedkommende bør først og fremst ha kunnskap om formidling generelt, forskningsformidling og prosjektledelse. 

Videre foreslås det at det opprettes en styringsgruppa for prosjektet hvor UiTø, Polarmuseet, Polarinstituttet og Statsarkivet oppnevner hver sine representanter. UiTø får ha to representanter – de øvrige tre institusjonene får ha en representant hver. Styringsgruppa har et overordnet ansvar for hovedprosjektet og eventuelle underprosjekter, og skal sørge for å ivareta helheten. Styringsgruppa har også ansvar for å foreslå og koordinere utstillingsprosjektets egne polare arrangement knyttet til utstillinga. Styringsgruppa velger selv leder – fortrinnsvis en av representantene fra UiTø. Leder for styringsgruppa foreslås frikjøpt tilsvarende 50 % stilling i ca. to år fra februar 2003 til utstillinga åpner i februar 2005. Leder for styringsgruppa er ansvarlig for det faglige innholdet i utstillinga. Prosjektkoordinator er sekretær for styringsgruppa.

Videre foreslås det at det opprettes en faggruppe/referansegruppe for hvert av de fire foreslåtte hovedtemaene for utstillinga. Faggruppene bør ikke bestå av mer enn tre personer og rekrutteres fra aktuelle fagmiljø. Prosjektleder i samarbeid med styringsgruppa foreslår og utnevner medlemmene i faggruppene.

Leder for styringsgruppa og prosjektkoordinator kan vurdere å opprette flere referansegrupper etter behov.

Miljøet knyttet til bokverket Norsk polarhistorie og Institutt for historie ved UiTø fungerer som faglige konsulenter for prosjektet sammen med øvrige fagmiljø. Det vil være naturlig at bokverket Norsk polarhistorie er representert i en eller flere av referansegruppene.

Framdriftsplan

For å kunne realisere utstillinga, er det viktig å komme raskt i gang med å skaffe finansiering. Styringsgruppa foreslår derfor et hovedprosjekt del 1 som starter sommer/høst 2002 hvor det blir engasjert en prosjektleder som skal skrive søknader om finansiering og følge opp disse. Prosjektlederen skal også utforme søknader for finansiering av forprosjektet til underprosjekt 1 – digitalt pedagogisk opplegg og underprosjekt 2 – vandreutstilling for utlandet. I perioden skal det også arbeides videre med lokalisering og med å få prosjektorganisasjonen på plass. 

Det foreslås videre at styringsgruppa for forprosjektet erstattes av den tidligere arbeidsgruppa for prosjektet inntil de fire institusjonene får oppnevnt sine representanter i styringsgruppa for hovedprosjektet. Det søkes om fullfinansiering av hovedprosjektets del 1 fra Norge 2005. 

Norge 2005 har gitt muntlig tilsagn om fullfinansiering av hovedprosjektets del 1 – som foreslås igangsatt så snart som mulig etter at forprosjektet er avsluttet. Det foreslås at prosjektleder fra forprosjektet reengasjeres på hel tid fra ca. 15. juni og ut året. Stillinga som prosjektkoordinator lyses ut i løpet av høsten 2002 med tilsetting fra januar 2003 – forutsatt videre finansiering.

Framdriftsplan Polarnorge 2005

Bemanning og kjøp av konsulenttjenester


2002
2003
2004
2005

Prosjektleder forprosjektet
24.01.-23.05.




Prosjektleder hovedprosjekt del 1
15.06.-31.12.




Prosjektkoordinator 

100 % 
100 %
100 %

Leder for styringsgruppa 

50 % 
50 %
50 %

Utstillingsforfatter

Oppdrag
(Oppdrag)


Formgiver/arkitekt

Oppdrag
Oppdrag
Oppdrag

Vitenskapelig assistent


Etter behov


Bilderedaktør


Etter behov


Snekker


Etter behov
Etter behov

Utstillingstekniker


Etter behov
Etter behov

Teknisk konservator


Etter behov
Etter behov

Taksidermist


Etter behov
Etter behov

Elektriker/andre håndverkere


Etter behov
Etter behov

Hjemmeside på Internett


På oppdrag 


Utstillingsbetjenter



Etter behov

Vakthold



Etter behov

Andre

Etter behov
Etter behov
Etter behov

Budsjett og finansiering

Utstillinga skal finansieres gjennom egeninnsats og midler fra de fire hovedarrangørene, midler fra Norge 2005, midler fra eksterne bidragsytere og egeninntekter.

Ressursbehov

Ifølge opplysninger fra andre utstillingsprosjekter, koster det i dag mellom 15000 og 25000 kroner per kvadratmeter å produsere en moderne utstilling. Polarnorge 2005 vil operere med en produksjonskostnad på 25000 kroner per kvadratmeter. En utstilling på rundt 300 kvadratmeter vil da gi et produksjonsbudsjett på rundt 7,5 millioner kroner.

Ekstra produksjonsutgifter i forbindelse med en eventuell vandreutstilling er ikke inkludert. Heller ikke prosjektadministrasjon og driftskostnader som husleie, strøm, renhold og vakthold.

Biarrangement i regi av andre institusjoner og organisasjoner som bekostes av den enkelte institusjon selv vil ikke influere på prosjektets eget budsjett, og tas derfor ikke med i budsjettmessig sammenheng.

Eventuelle kostnader ved mottak av vandreutstillinger holdes foreløpig utenfor regnestykket da opplegget rundt vandreutstillingene fortsatt er uavklart.

Det tas sikte på en utstillingsperiode på 7-8 måneder, med utstillingsåpning 9. februar og utstillingsslutt ca. 15. september. Når en tar hensyn til montering og demontering, vil dette kreve leie av lokale i ca. ett år, fra 1. oktober 2004 til 1. oktober 2005. For å beregne utgiftene til leie, tas det utgangspunkt i pristilbudet fra Studenthuset driv.

I budsjettet er det regnet med at utstillinga er åpen i snitt sju timer hver dag i åtte måneder og at en person vil betjene utstillinga i åpningstida.

Kostnader 

Alle beløp i de følgende tabellene er i norske kroner.

Utgifter hovedprosjektets del 1 – 15.06.  – 31.12. 2002




Lønn prosjektleder i 6,5 måneder fra 15.06. 
     235 000

Indirekte kostnader (husleie, strøm, telefon, datautstyr etc.)
       90 000

Reiseutgifter
       30 000

Drift (møteservering etc.)
       10 000




Sum hovedprosjektets del 1
     365 000







Utgifter hovedprosjektets del 2 –  01.01. 2003 – 31.12. 2005





Produksjonsutgifter (25000 x 300)
 7 500 000

Lønnsutgifter prosjektkoordinator, Tre år 100 %, 01.01.03.-31.12.05
 1 350 000

Lønnsutgifter leder for styringsgruppa, to år 50 %, 15.02.03-15.02.05
    560 000

Indirekte kostnader prosjektledelse (husleie, strøm, telefon etc.)
    578 000

Driftsutgifter prosjektledelse (reise, representasjon etc.)
    100 000

Driftsutgifter utstilling 12 mnd. (husleie, strøm og renhold)
    720 000

Driftsutgifter egne arrangement knyttet til utstillinga
    100 000

Utstillingsbetjent/billettør 8 mnd. 
    200 000

Markedsføringstiltak (annonser, plakater, brosjyre)
    150 000

Uforutsette utgifter
    500 000




Sum hovedprosjekt del 2
11 758 000




Totalt hovedprosjektet
12 123 000

Utgifter per år


2002
2003 
2004
2005
Totalt

Hovedprosjektets del 1  2002
 365 000



      365 000

Produksjonsutgifter 

1 000 000
5 500 000
 1 000 000
   7 500 000

Lønn, prosjektleder

   450 000
   450 000
    450 000
   1 350 000

Lønn, leder for styringsgruppa

   245 000
   280 000
      35 000    
      560 000 

Indirekte kostnader

   165 000
   238 000
    175 000 
      578 000

Driftsutgifter prosjektledelse 

     37 500
     37 500
       25 000
      100 000

Driftsutgifter utstilling 12 mnd. 


   180 000
    540 000
      720 000

Driftsutgifter egne arr. 



    100 000
      100 000

Utstillingsbetjent/billettør



    200 000
      200 000

Markedsføringstiltak 


      50 000
    100 000
      150 000

Uforutsette utgifter


    250 000
    250 000
      500 000








Sum totalt
 365 000
1 897 500
 6 985 500
  2 875 000
 12 123 000

Finansieringsplan
Beløp




Egeninnsats 
  4 000 000

Norge 2005
  1 000 000

Eksterne bidragsytere
  5 923 000

Billettinntekter (30 kr. x 40 000)
  1 200 000




Sum hovedprosjekt
12 123 000

Det vil bli søkt om ekstern finansiering fra en rekke institusjoner – både offentlige og private. 

